ഓഡിറ്റിനെതിരെ പത്മനാഭ സ്വാമി ക്ഷേത്ര ട്രസ്റ്റ് സുപ്രീംകോടതിയില് ന്യൂഡല്ഹി: ശ്രീപത്നാഭ സ്വാമി ക്ഷേത്ര ട്രസ്റ്റില് 25 വര്ഷത്തെ പ്രത്യേക ഓഡിറ്റ് നടത്താനുള്ള ഉത്തരവിനെതിരെ സുപ്രീംകോടതിയില് അപേക്ഷ. 25 വര്ഷത്തെ പ്രത്യേക ഓഡിറ്റ് നടത്താനുള്ള ഭരണസമിതിയുടെയും ഉപദേശക സമിതിയുടെയും ആവശ്യം ചോദ്യം ചെയ്താണ് ക്ഷേത്ര ട്രസ്റ്റ് സുപ്രീംകോടതിയില് അപേക്ഷ നല്കിയിരിക്കുന്നത്.സുപ്രീംകോടതി വിധിയുടെ അടിസ്ഥാനത്തില് നേരത്തെ, ക്ഷേത്രത്തിന്െറയും ട്രസ്റ്റിന്െറയും 25 വര്ഷത്തെ ഓഡിറ്റ് നടത്താന് ഭരണസമിതിയും ഉപദേശക സമിതിയും തീരുമാനിച്ചിരുന്നു. ഇതിന്െറ അടിസ്ഥാനത്തില് ചാര്ട്ടേഡ് അക്കൗണ്ടന്റിനെ നിയമിക്കുകയും ചെയ്തിരുന്നു. തുടര്ന്ന് ട്രസ്റ്റിന് കത്തയക്കുകയും ചെയ്തു. ഇതിനുപിന്നാലെയാണ് ട്രസ്റ്റ് സുപ്രീംകോടതിയെ സമീപിച്ചിരിക്കുന്നത്.Sree Padmanabhaswamy Templeട്രസ്റ്റില് ഓഡിറ്റ് നടത്താന് ഭരണസമിതിക്കും ഉപദേശക സമിതിക്കും അധികാരമില്ലെന്നാണ് ട്രസ്റ്റിന്െറ വാദം. ക്ഷേത്ര ഭരണത്തിലോ ഏതെങ്കിലും സ്വത്തുവകകളിലോ പങ്കുള്ളതായി ഒരു ഓഡിറ്റ് റിപ്പോര്ട്ടിലും കണ്ടെത്താത്ത ട്രസ്റ്റിനെ ഇതിലേക്ക് വലിച്ചിഴക്കരുത്. ട്രസ്റ്റ് പ്രവര്ത്തിക്കുന്നത് ഭരണസമിതിയുടെയോ ഉപദേശക സമിതിയുടേയോ കീഴിലല്ല എന്ന് സുപ്രീംകോടതി വ്യക്തത വരുത്തണമെന്നും അപേക്ഷയില് ആവശ്യപ്പെടുന്നു.